เรามาเที่ยวที่โฮมสเตย์บนเกาะยาวน้อย ที่พักมีอาหารเช้าให้โดยเป็นอาหารในร้านอาหารค่ะ ร้านจ๊ะหมอนนี้จะตั้งอยู่ไม่ไกลจากยาวน้อยรัสอร์ท โดยมีขายทั้งข้าวมันไก่ ข้าวหมกไก่ โรตี ขนมครก และข้าวต้ม โดยเมนูข้าวต้มนี้จะมีทั้งข้าวต้มกุ๊ยและข้าวต้มปลา แต่วันนี้ข้าวต้มปลาหมดแล้วค่ะ

ข้าวหมกไก่รสชาติดีค่ะ เรียกได้ว่าถึงเครื่องดีจริงๆ ได้ก็นุ่มอร่อย เสียดายที่ข้าวนั้นแข็งไปหน่อย ส่วนข้าวต้มกุ๊ยเพื่อนบอกว่าอร่อย ข้าวเนื้อแดงรสชาติธรรมดาค่ะ เนื้อเหนียวนิดๆ ส่วนเมนูโรตีนั้นอร่อยทั้งโรตีธรรมดา โรตีไข่ แต่โรตีกล้วยเราว่ารสจืดไปนิด อาจจะเป็นเพราะเป็นกล้วยที่ไม่ได้สุกมากด้วย และเมนูสุดท้ายคือขนมครก สิ่งนี้งานดีมาก ถึงกะทิสุดๆ แต่ต้องรับกินนะคะ ขึ้นจากครกมาเสิร์ฟปุ๊บให้กินปั๊บค่ะ ด้านนอกจะกรอบส่วนด้านในนั้นนุ่มหอมอร่อยมาก